2. Emgann eid ar vuhe      Ivan a ma sikouras eid seùel eur lojell douar. Med ne oa ked eur  lojell a-beh. Boud e oa dreist-oll grouiennou eur sedr braz a oa bet  tennet doh an douar, hag a oa kouehet e-pad eun taol arnañv brein. Mod-  san e oa eun toull braz hag a oe ma sâl vraz, ged deun tu eur vagoer  douar kreñveit  ged ar grouiennou saùet. Grouiennou all ihuelloh a ras  ar hoèdaj e-menn am-eus lakeit pikedou ha brank eid ober an doenn, am-  eus peurachuet e lakaad mein, eid ma ne fichahe ket, hag erh, eid rein  dehoñ toemmder.    An tu dirag ag ar lojell a oe berped digor, med diwallet e oa ged an «  naida ». (bill toullet e-peleh e vé greet tan, èl ma rant er Ziberi)    Er lojell-ze goloet erh, am-eus tremenet daou viz hañv heb gweled den  erbéd, heb liamm erbéd ged ar bed  er-mêz ag ar hoèd e-menn e veùent  darvoudou ken pouezuz. Er bez-ze, edan grouiennou eur sedr kouehet, am-  eus beùet penn-da-benn ged an anienn, e voud kansortet e peb amzer ged  ma nehañs diàr-benn ma ziegeh, hag an engamm kriz eid ar vuhe.    Ar dro dein nameid koèdou sedr, glaz berped, ha gwisket erh. An taiga  siberiad ! Pegehed amzer e chomahen enni ? Daoust a ouio ma mignoned e-  menn e oun ? Daoust a ma havei aman ar volcheviked ? Petra e ta voud  ma ziegeh ?  an oll houlennou-ze a oe toemm-skaot em empenn.    Er sedrou e oa ar vuhe berped kreñv braz. Ar gihier-koèd a ree dalhmad  trouz, a lamme deuz eur weenn betag unan all. Enedigou rouz du a  dremene dre ar brank èl eur flamm ; eun arme a ganabéred a hwitelle en  amfiteatr ar gwe ; eur had a lamme deuz eur bill dunan arall, hag a-  dran e welen eun tammig eur garell-wenn hag en em stléje en erh.  Selled a ren hir ar poent du a oa e dibenn he lost ; àr an erh  kaleteit e  tee eùehuz eun demm ; hag a-zoh ar mane siberiad am-eus  degemeret gweladenn an arh. Ind a ma zistroe deuz ma choñjou trist hag  ankinuz. Rein a ree din an nerh eid derhel da veùein.    Plijoud a ree din eùé pignein àr ar mane, zokén pa oe diêz eroalh : ar  lein a oa ihuelloh eged ar hoèd, ha du-hont e hellen selled betag an  dremmwel hag an tornaod ru, àr riblenn arall an Enisei. Du-hont e oa  ar broiou, ar gêriou, an eneberion hag ar vignoned ; me grede zokén  boud  kavet al leh e-menn e viùe ma ziegeh. Eid ma ou gwelahem Ivan e-  noe ma zegaset aman.    Komprenet m-eus am-moe afer ag eur program a vemdei eid dilezel ma  choñjou poéniuz. Dal liesan, goude té ar mintin, e yen dre a hoèd e  klask kegi-brug. Lahein a ren unan pe zaou anehe, hag e aozen ar goèn,  a ne oa ked diêz, med a oa ar werenn toemm unan ag an deùeh. Berped e  oa eur soubenn-kig, ged eun dornad gwispid, ha berped tasennou té, an  evaj ken rekis er hoèjou.    Eun dei, pa jiboesen, am-eus kleùet eun trouz er bodadou teo, hag am-  eus gwelet kern eun demm. En em stléjet am-eus devad al leh e-menn e  oa, med ar lon e-neus ma hleùet. Trouzuz e-neus tehet hag am-eus ean  gwelet mad, hag a arsave àr zinèu ar mane, goude boud ridet tri hant  paz. Kaer-tre e oa ged e foulienenn gri du, hag e gein kazi du. Teo e  oa èl eur vioh vihan. Skoazet am-eus ma fuzuill àr eur vrankenn hag am-  eus tihet. Ar lon a ras eur lamm braz, a ridas  lod a baziou, hag a  gouehas. Ged ma oll nerhiou am-eus ridet devatoñ med ean e-neus saùet  en dro, e hanter lemmel, e hanter en em stléjein, hag a bignas ar  mane. Eur volotenn arall a ean arsavas deun taol. Gouniet am-moe eur  ballenn toemm eid ma lojell hag eun tamm mad a gig. Staget am-eus ar  hern dam magoer, hag ind ou-deus greet eun doug-mantell kaer.    Da lod a giloumetrou a ma chomleh, am-eus gwelet eun darvoud iskiz. Du-  ze e oa eur wern goloet ged geot  ha leun lus e peleh e teue ar gegi-  brug hag ar glujariged da zèbrein ar freh.    Doasteit am-eus heb ober trouz a-dran eur bodad hag am-eus gwelet eur  bagad kegi-brug ha a grabouse an erh e klask ar lus kouehet ag ar  bodadeu. Pa oen e ou selled, unan ag an éned a lammas deun tol en êr,  hag ar re all, spontet, a nejas dohtu. Sabatuet am-eus gwelet an hani  ketan hag a bigne en êr, hag a ree eur stroellenn, hag a gouehas deun  tol, maro. Pa m-eus um dosteit da  dal korf an én, e lammas eur gaerell-  wenn hag a yas den em guhad edan bill eur weenn kouehet.    Koug ar viktim a oe draillet. Komprenet m-eus neusen penoz ar gaerell-  wenn a oe lemmet àr ar hog, ha penoz, chomet skourret doh e goug, e oa  bet taped en êr ged an én pa chome hi e chugein e hoèd de goug, peh e-  neus greet e oa kouehet àr an dachenn.    Giriou :  kaerell-wenn = erminig (KLT)    .